2010 Winter Paralympics

De **2010 Winter Paralympics** (French: *Jeux paralympiques d'hiver de 2010*), anaa de tenth Paralympic Winter Games, were held in Vancouver den Whistler, British Columbia, Canada from March 12 to 21, 2010. De opening ceremony take place insyd BC Place Stadium insyd Vancouver den de Closing Ceremony insyd Whistler Medals Plaza.

Na dis be de first time Canada host De Winter Paralympic Games den second time e host de Paralympics – na de first be de 1976 Summer Paralympics insyd Toronto.

For June 7, 2006, Prince Edward, as member of de Canadian Royal Family den patron of de British Paralympic Association, raise de flag of de Paralympic Games outsyd Vancouver City Hall.

Brian McKeever of Canada cam turn de first athlete make dem name am insyd Winter Paralympics den Winter Olympics team insyd de same year, although he no compete insyd de Olympic Games. (For de 2010 Winter Olympics, na dem schedule am make he compete insyd de men's 50 km cross-country race, buh de coach replace am plus skier wey do well for earlier event insyd.) For de Paralympics, he compete insyd cross-country skiing den biathlon.

Viviane Forest cam turn de first Paralympian make she win gold insyd both de Winter den Summer Games, by she win de women's downhill give visually impaired. Na she previously win gold insyd de 2000 den 2004 Summer Paralympics give women's goalball. Canadian Lauren Woolstencroft win 5 gold medals insyd alpine skiing, de most gold medals win by any Canadian Winter Paralympian for single Games. German Verena Bentele sanso win 5 gold medals, insyd biathlon den cross-country skiing, den plus dat number dem set de gold medal record give de 2010 Games.

## Bidding process
As part of formal agreement between de International Paralympic Committee den de International Olympic Committee dem first establish insyd 2001, na de winner of de bid give de 2010 Winter Olympics sanso be de host of de 2010 Winter Paralympics. Dey follow de second den final round of voting for de 115th IOC Session insyd Prague, Czech Republic, na dem award de right make dem host de 2010 Winter Olympics den Paralympics to Vancouver.

## Development den preparation
### Torch relay
De same torch design (silver plus Paralympic logo) dem use give de Olympics na dem use give de Paralympic Games. For March 3, 2010, de torch begin 10-day journey from Ottawa go Vancouver. De relay involve approximately six hundred runners make de  carry de torch across ten Canadian cities insyd three provinces:

* Ottawa – March 3
* Quebec City – March 4
* Toronto, Ontario – March 5
* Esquimalt, BC den Victoria, BC – March 6
* Squamish, BC – March 7
* Whistler, BC – March 8
* Lytton den Hope, BC – March 9
* Vancouver (Riley Park) den Maple Ridge, BC – March 10
* Vancouver (University of British Columbia), BC – March 11
* Vancouver, BC – March 12 (24-hour relay)

### Venues
Na dem share venues give de 2010 Winter Paralympics between Vancouver den Whistler, as plus de 2010 Winter Olympics.

; Competition venues

; Non-competition venues

### Marketing
Wen de mascot, Sumi, animal guardian spirit plus de wings of de Thunderbird den legs of black bear, na dem introduce am, na ebe de first time dem introduce de Olympic den Paralympic mascots for de same time.

Make dem commemorate de 2010 Vancouver Olympic Games, na dem issue 17 Canadian coins for general circulation. Two of de circulation coins dey honour Paralympic sports: wheelchair curling (dem release for July 11, 2007) den ice sledge hockey (dem release for March 18, 2010). De circulation quarters omit traditional phrase, Dei Gratia Regina, from dema obverse side, dey make dem de first godless coins for circulation since 1911.
**Specifications**

**Details**

## De Games
### Opening ceremonies
Plus theme of "One inspires many," de opening ceremony feature over 5000 local performers. Fifteen-year-old snowboarder Zach Beaumont, wey he be amputee, be de final torch bearer wey he light de Games Cauldron. Na dem produce de 2 hours live ceremony by Vancouver-based Patrick Roberge Productions Inc.

### Nations wey dey participate
Forty-four National Paralympic Committees (NPCs) enter athletes for de 2010 Winter Paralympics. Na dis be increase of five from de 39 wey represent for de 2006 Winter Paralympics. De number insyd parentheses dey indicate de number of participants from each NPC.

* Andorra (2)
* Argentina (2)
* Armenia (2)
* Australia (11)
* Austria (19)
* Belarus (9)
* Belgium (1)
* Bosnia and Herzegovina (1)
* Bulgaria (3)
* Canada (55)
* Chile (2)
* China (7)
* Croatia (4)
* Czech Republic (19)
* Denmark (2)
* Finland (5)
* France (21)
* Germany (20)
* Great Britain (12)
* Greece (2)
* Hungary (2)
* Iceland (1)
* Iran (1)
* Italy (35)
* Japan (42)
* Kazakhstan (1)
* Mexico (2)
* Mongolia (2)
* Netherlands (1)
* New Zealand (2)
* Norway (27)
* Poland (12)
* Romania (1)
* Russia (31)
* Serbia (1)
* Slovakia (13)
* Slovenia (1)
* South Africa (1)
* South Korea (25)
* Spain (5)
* Sweden (26)
* Switzerland (15)
* Ukraine (19)
* United States (50)

Total of 506 athletes participate insyd de Games. Dis be increase from de 476 athletes wey participate insyd 2006.

Argentina den Romania take part insyd de Winter Paralympic Games for de first time, as Bosnia and Herzegovina do. Na all three previously participate insyd chaw editions of de Summer Paralympics. Serbia sanso make ein Winter Paralympics début as distinct NPC, dey follow ein split plus Montenegro.

Despite de overall increase of delegates den athletes, Latvia, wich participate insyd Turin for de 2006 Winter Paralympics, no send athletes go Vancouver.

### Sports
Na five sports dey de 2010 program top:

*  Alpine skiing (30) 
*  Biathlon (12)
*   Cross-country skiing (20)
*  Ice sledge hockey (1) 
*  Wheelchair curling (1) 

### Calendar
Insyd de calendar wey dey follow give de 2010 Winter Paralympic Games, each blue box dey represent event competition, such a qualification round, for dat day. De yellow boxes dey represent days during wich gold medal finals give a sport dem hold.

### Medal count
Dem list de top ten NPCs by number of gold medals below. Dem highlight de host nation, Canada.

### Podium sweeps

## Broadcasters
Insyd Canada, na de games be broadcast by Canada ein Olympic Broadcast Media Consortium, joint venture between CTVglobemedia den Rogers Media. De networks air greater amount of coverage dan wat na dem show for previous years insyd, total of 50 hours of coverage. Coverage include dey include daily 90-minute highlight program, den live coverage of select sledge hockey matches (games wey dey involve Canada, plus de gold medal game) for CTV top. Na de opening ceremony be broadcast live for CTV ein Vancouver station CIVT-TV top, follow by encore dem air nationally for CTV den Réseau Info Sports top de following afternoon. While dem no originally plan am, CTV den RDS sanso air live coverage of de closing ceremony.

Na dem air de games for Universal Sports top insyd de United States.

Paralympic Sport TV (paralympicsport.tv), tde Internet TV channel of de International Paralympic Committee (IPC), offer international free online live den recorded coverage of de games, every day from 9:00 to 22:30 PST.

Insyd New Zealand, SKY TV broadcast one hour of highlights each day, den full coverage of New Zealand athletes.

Insyd de United Kingdom, BBC broadcast de Games, buh thru de red button den online per.

Insyd Europe, Eurosport broadcast live de medal events insyd biathlon, alpine den cross-country skiing.

Insyd France, France Télévisions provide live coverage for ein website top.

Insyd Italy, Sky Sport provide record coverage plus all games live for five dedicated HD channels top.

Insyd Australia, ABC1 broadcast de games.

Insyd Norway, NRK broadcast de games. Na dem broadcast live 30 hours of de Games . Na NRK-sport be critical to parts of de TV production from Vancouver, issue dem notify to de EBU. Issues such as dem dey show biathlon widout make dem show de shooting, den insyd cross-country skiing na der be numerous panorama shots of de same mountain area plus skiers insyd de distance, wey make am hard make dem follow de progress of de competition. Na NRK be far more pleased plus de production of de ice sledge hockey den wheelchair curling events, wich dem feel reach de same level as de Olympic Games.

### Paralympic media awards
New Zealand ein Sky Sport win de best broadcast award for dema coverage of de Games. Gary Kingston wey dey wrep give de Vancouver Sun take de best written category. While Jeff Crow win de best photography category for ein picture of Shannon Dallas.

## Mascots
De mascot of de 2010 Winter Paralympics be Sumi, wey get de wings of thunderbird den de legs of black bear, accompany by ein marmot sidekick, Mukmuk.

## Legacy
Insyd de winter sports season dey follow de games, na der be notable increase insyd winter disability sports participation thru out British Columbia.

## References


## External links
**2010 Winter Paralympics** at Wikipedia ein sisto projects

*  from Commons
*  from Wikinews
*  from Wikidata

* Official Website of the 2010 Winter Olympic and Paralympic Games at de Wayback Machine (archived April 8, 2010)
* Paralympic Sport TV, web-TV channel of the International Paralympic Committee (IPC)
* The Official Results Book for each discipline during the Vancouver 2010 Olympic and Paralympic Winter Games at de Wayback Machine (archived April 8, 2010)